Kaulakių tvenkinys
Kaulakių tvenkinys – tvenkinys Raseinių rajone, 10 km į šiaurės rytus nuo Raseinių, tuoj į pietryčius nuo Kaulakių. Susidaręs patvenkus Luknės upę (Dubysos baseinas) 6 km nuo jos žiočių. Ilgis iš rytų į vakarus 2,64 km, plotis iki 0,47 km. Altitudė 93,5 m. Šiaurrytiniame gale yra 2 salelės (6 a ir 4 a). Krantai daugiausia aukštoki, plačiai apaugę medžiais. Šiaurinėje pakrantėje auga miškelis, kitose pakrantėse plyti dirbami laukai. Tvenkinio užtvanka eina kelias  3521  Šiluva–Kaulakiai–Berteškiai . Debitas: Upės: 0,9 m³/s Užtvankos skaičiuotinis: 59 m³/s Užtvanka 800 m ilgio, 12 m pločio. Vandens pralaida – šachtinė. Įrengta 1977 m. 2003 m. pastatyta 165 kW galios mažoji hidroelektrinė. Prie tvenkinio esantys kaimai: Fliorencija, Riogliškiai, Naujokai.